|  |  |  |  |  |  |  |
| --- | --- | --- | --- | --- | --- | --- |
| **Az óra céljai:**   1. A védelem alatt álló természeti és kulturális értékek, nemzeti parkok, világörökségi helyszínek értékeinek rendszerezése, idegenforgalmi szerepük feltárása 2. A magyarsághoz, hazához, szűkebb és tágabb környezetükhöz való kötődés megerősítése hazánk természeti, társadalmi, kulturális és tudományos értékeinek megismertetésével 3. Diszciplínák találkozása a kunhalmok vizsgálata során: földrajz, néprajz, régészet, biológia, történelem 4. Információszerzés Magyarország kunhalmairól különböző forrásokból 5. A lokálpatriotizmus erősítése | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/ Módszer** | **Tananyagok/ Eszközök** | **Megjegyzések** |
| 5 perc | Bemelegítés, ráhangolódás: a kunhalmok „világába” való belehelyezkedés elősegítése: Magyarország egy „kunhalom-birodalom” | A tanulók a pedagógus által kivetített képek/videó segítségével képzeletbeli utazást tehetnek a kunhalmok világában; a képek/videó megnézése után megfogalmazzák érzéseiket, gondolataikat a bemutatott kunhalmok kapcsán. | A pedagógus levetíti az adott képsorozatot/videót: <https://www.youtube.com/watch?v=WRKfLdRL8Ws>,  koordinálja a tanulói vélemények megfogalmazását. | Egyéni,  majd frontális | Számítógép, projektor, vetítővászon | Variációk:  A képeket a tanulók színesben kinyomtatva is megtekinthetik (teams). Ezután közös brainstorming keretében megbeszélik, mi jut eszükbe a kunhalmokról, milyen előzetes, illetve háttér-információval rendelkeznek. |
| 6 perc | Meglévő ismeretek aktiválása: Magyarország és a Kárpát-medence természetföldrajzi és társadalmi-gazdasági jellemzői, területi sajátosságainak vonásai, értékei és problémái, hazánk természetvédelme, nemzeti parkok, világörökségek | A tanulók páros munkában párkereső feladatot oldanak meg *(Learning Apps),* a helyes megoldásokat közösen beszélik meg  és értékelik munkájukat. | A pedagógus ismerteti a feladatot, koordinálja a feladat megoldását,  és segíti a tanulókat a feladatmegoldásban. | Páros munka | Számítógép, *Learning Apps –*csoportba rendezés: *A kunhalmok természeti értékei (a halomtest antropogén geomorfológiai adottságai),* projektor, vetítővászon | Variációk: A feladat előre elkészített munkalapon is kitölthető. |
| 6 perc | Új ismeretek bevezetése: A kunhalmokról általában: 1996. évi LIII. törvény (Tvt.) 23. § (2) bekezdése, definíció,  kunhalomtípusok, történelmi  és földrajzi vonatkozások | A tanulók válaszolnak a pedagógus által feltett, irányított kérdésekre (a megfigyelési szempontok rögzítése a tanári közlés alapján történik).  Kérdések:   * *Ki hallott már közületek a kunhalmokról?* * *Történelem-/honismeretórán/szakkörön beszéltetek-e már róluk?* * *Ismertek-e név szerint kunhalmokat? Azok hol találhatók?* * *Mit tudtok róluk?* * *Láttatok-e már kunhalmot? Jártatok-e már a közvetlen környékén, esetleg a halomtesten?* * *Milyen állapotban volt a halom?* * *Olvassuk el közösen a kunhalmok védelméről szóló törvényt, és figyeljetek a kunhalom definíciójára és típusaira!*   A tanulók egyéni munka formájában rövid jegyzetben rögzítik a kunhalmok sajátos vonatkozásait és jelentőségét. | A pedagógus szóban ismerteti a kunhalmok bemutatásának/megismerésének legfontosabb szempontjait, majd a diákokkal közösen – irányított kérdések segítségével – megbeszélik a kunhalmok sajátos vonatkozásait és jelentőségét. | Frontális munka,  közös megbeszélés irányított kérdésekkel, egyéni munka | Tábla,  színes kréta, falitérkép | Variációk:  A pedagógus az új ismereteket számítógépes prezentációban is bemutathatja a diákoknak,  a törvénycikket kivetítheti. Kapcsolódási pont: történelem. |
| 20  perc | Új anyag elemző bemutatása:  hazánk kunhalmainak megismerése, kataszterezés, információszerzés különböző forrásokból,  a református többlet/specialitás kiemelése | A diákok meghallgatják a feladatkijelölést,  és felvázolják a közös gondolattérkép csomópontjait a füzetükbe, páros munkában elemzik a kunhalmok megismerésének egy-egy meghatározott szempontját különböző források segítségével. Kataszterezés: a halom neve, fekvése, magassága és mérete, állapota, felszíne, közvetlen környéke, régészeti adatok, botanikai értékek, talajtan, tájképi értékek, irodalmi, néprajzi, kultúrtörténeti vonatkozások. A tanulók a források feldolgozása után a füzetükben megkezdett gondolattérképre rögzítik az általuk megszerzett új információkat, feldolgozzák a munkalapot. Meghallgatják az egyes párosok rövid ismertetőjét a kunhalmok jellemzőiről, közben folyamatosan bővítik a közösen készített gondolattérképet a táblán, majd közösen, szóban összegzik a kunhalmokról rögzített legfontosabb jellemvonásokat. | A pedagógus ismerteti a feladatot, majd felvázolja a táblára a közösen elkészítendő gondolattérkép főbb csomópontjait.  Kataszterezés: a halom neve, fekvése, magassága és mérete, állapota, felszíne, közvetlen környéke, régészeti adatok, botanikai értékek, talajtan, tájképi értékek, irodalmi, néprajzi, kultúrtörténeti vonatkozások. Koordinálja a feladat megoldását, és segíti a tanulókat a feladatmegoldásban. A páros munkák befejezése után koordinálja a kunhalmok jellemzőinek közös megbeszélését és a közös, táblai gondolattérkép elkészítését. | Differenciált csoportmunka | Források a differenciált csoportmunkához, földrajzi atlasz, tábla, színes kréta, munkalap |  |
| 5 perc | Ismeretek rendszerezése, összegzés:  a kunhalmokra jellemző tulajdonságok csoportosítása; kunhalomvédelem | A tanulók páros munkában párkereső feladatot oldanak meg *(Learning Apps).* Ismeretek elmélyítése: *Figyeljétek meg alaposan a képeket! Szerintetek melyek szorulnak fokozott védelemre? Mivel magyarázható a pusztulásuk? Mit tudnátok tenni a védelmük érdekében?* <https://learningapps.org/display?v=p42vfjofj18> A párok a feladat megoldása után közösen megbeszélik a megoldásokat,  és értékelik saját munkájukat. | A pedagógus ismerteti a feladatot, koordinálja a feladat megoldását, a rászoruló tanulókat irányítja a feladatmegoldásban,  és koordinálja a feladat megoldásának megbeszélését. | Páros munka | Számítógép, okostelefon, *Learning Apps –*párkereső feladat: *Kunhalmok – „Ti vagytok a mi katedrálisaink”,* projektor, vetítővászon | Variációk:  A feladat előre elkészített munkalapon is kitölthető. A megoldások megbeszélése kapcsán lehetséges variáció, hogy a párok más párok munkáját javítják. |
| 3 perc | Reflexió:  a diákok egyénileg, majd a csoport egésze,  végül a pedagógus értékeli az óra hangulatát, feladatait, impresszióit. | A diákok kis papírra írva egy-egy szóval/szókapcsolattal értékelik és jellemzik aznapi munkájukat, és az elkészült papírokat a táblára jól láthatóan felragasztják. Rögzítik a házi feladatot: kunhalomtanösvény készítése. Az itt leírtak alapján a tanulók próbáljanak megtervezni lakóhelyük környékén egy „mini tanösvényt”.  Vagy: Házi feladat egy nehezebb, a kunhalmokhoz kapcsolódó *Learning Apps*-feladat megoldása: csoportba rendezés. | A pedagógus szóban röviden értékeli a csoport munkáját, kiemeli a páros munka során tapasztalt jó módszereket, és javaslatokat fogalmaz meg a felmerült nehézségek jövőbeli eredményesebb megoldására. Kijelöli a házi feladatot és a tanult anyag helyét a tankönyvben: kunhalomtanösvény készítése. | Egyéni,  majd frontális munka | Tábla,  kis papírok, gyurmaragasztó, *Leraning Apps* – csoportba rendezés: *A kunhalmok természeti értékei* | Variációk:  A tanulók véleményüket idő szűkében szóban is kifejthetik. QR-kód: A tanösvény kiépített, információkkal ellátott útvonal egy bemutatandó területen. Erről ismerhetjük fel, de szerencsére ennél sokkal színesebb, sokoldalúbb egy ilyen bemutató útvonal. A tanösvény fogalma nem zárul le az egyszerű információs tábláknál. A legtöbb ösvény táblái rengeteg érdekességet, feladatot tartalmaznak, némelyik interaktív, vizsgálódásra, utánanézésre buzdít. Sokhoz készül vezetőfüzet, feladatlap, megoldásfüzet, erdei iskolai tananyag. Tehát a tanösvény komplex nevelési és szórakoztatási eszköz. (<https://drive.google.com/open?id=1bUCuGktV8WIpV5fG6SrQQaNSxX-NdrKe>) |